احس تدويناتج و سوالفج بأعماق قلبي
خايفة من التطبيق ومقابلة الطالبات وتدريسهم، خصوصًا أني أختاريت طالبات الصف الأول متوسط يعني مراهقات وأكيد يحتاجون معاملة خاصة وتصرف خاص، خايفة ميتقبلون شخصيتي أو ما أعرف أشرح وأرتبك): مهنة التدريس جدًا صعبة بالحقيقة لكن تعرضت للفساد والتشويه من قبل بعض الأساتذة.
هنا صدوك احس الموضوع يخوف خاصة اني بالفترة الأخيرة أفكر اروح تربية انكليزي بعد ما اتخرج من الاعدادية ان شاء الله بس خايفة اني أكون مقصرة وية الطلاب و بطبيعة التدريس مهمة صعبة بس احس ماكو شي يناسبني و ماكو شي احبه غير الانكليزي و مهنة التدريس
بخصوص كل الي اعرفهم و جانوا يردون يروحون انكليزي راحوا غير اختصاص و خايفة مصيري مثلهم
رغم اني كلش مؤمنة ان الله يختار الاحسن بس لساتني احس ماكو شي حلو غير الانكلش ):
اخخ يربي شكد افكر زايد رغم اني لساتني رابع و بعدني مو يم الجامعة بس مثل ميكولون السنين تركض بس رمشة و الكه نفسي متخرجة من السادس
+ بشكل عام التدريس صعب خاصة وية الطلاب المتوسطة يكونون حيل وكحين و مشاغبين و ما يحترمون المٌدرس و يستغلون اي شي يكوله حتى يحششون و يضحكون بس اكيد المٌدرس يكدر يواكب أعمارهم و تفكيرهم و يكون صديق الهم و متعاون وياهم رح يحترموه تلقائيا أتذكر لمن جنت بالمتوسطة اني و البنات الي وياي كلش حبينا المطبقات حرفيا خاصة الي أعمارهم زغيرة جانت سوالفهم ممتعة لأن أعمارهم مقاربة النه عكس المدرسات الكبار يرزلونه على كلشي
لذا لتخافين و take it easy لأن الطالبات رح يحبوج 100% احس صدوك ابد ماكو داعي للخوف لأني كـ"طالبة" كلش احترم المطبقات و احبهم و العام لمن جنت بالثالث تمنينا الطبقات يدرسونا بس مع الأسف كانوا يدرسون الأول و الثاني المهم هو الموضوع صعب من ناحية نظرة الطلاب الج و التوتر و هاي السوالف بس اكيد تكدرين تسهليه و خاصة بمرور الأيام رح كلشي يكون اسهل و أتمنى تكون تجربتج ناجحة و بالتوفيق
ادري هواي سولفت و هبدت أي شي براسي حاولت اكول شي مفيد و أشارك افكاري بس دائما تطلع بشكل كلش فوضوي